《七夕感兴二首 其二》
宋代·戴炳

相传牛女起何时，无柰人间事转痴。青鸟蟠桃方士信，金钗钿合逆胡基。

一杯记节图成醉，万感因秋却易悲。遗恨古今流不尽，银潢耿耿接天池。

作者简介：宋台州黄岩人，字景明，号东野。戴复古从孙。宁宗嘉定十三年进士。理宗嘉熙间授赣州法曹参军。少工吟咏。有《东野农歌集》。